cyanic-selkie/wikianc huggingface dataset:
Ακτινόζωα
Τα Ακτινόζωα (Radiolaria) είναι υφομοταξία Ακτινόποδων Πρωτοζώων. Βρίσκονται στα ανώτερα στρώματα όλων των ωκεανών. Έχουν σφαιρική ακτινωτή συμμετρία και είναι γνωστά για τον πολύπλοκο, κομψά κατασκευασμένο σκελετό τους. Αυτός συντίθεται από πυρίτιο, είναι πολύπλοκα διάτρητος σε μια ποικιλία σχεδίων σχηματίζοντας μια σειρά δικτυόμορφες πλάκες ή χαλαρές βελόνες. Από τον διάτρητο σκελετό εκτείνονται ψευδοπόδια. Μία κεντρική χιτινώδης κάψα περικλείει τους πολυάριθμους πυρήνες και διαιρεί το κυτταρόπλασμα σε δύο ζώνες. Το εξώπλασμα περιέχει πολλά χυμοτόπια που ρυθμίζουν την πλευστότητα του οργανισμού. Το ενδόπλασμα (στερόπλασμα) είναι πιο συμπαγές. Η μονογονική αναπαραγωγή γίνεται με εκβλάστηση διχοτομική ή πολλαπλή διαίρεση. Γενικά, διαιρείται και ο σκελετός και κάθε θυγατρικό κύτταρο αναγεννά το μέρος που λείπει. Σε μερικές περιπτώσεις, ωστόσο, το ένα θυγατρικό κύτταρο ελευθερώνεται και αναπτύσσει ένα τελείως καινούργιο κέλυφος, ενώ το άλλο παραμένει στον αρχικό σκελετό. Τα σκελετικά υπολείμματα των Ακτινοζώων εναποτίθενται στον βυθό των ωκεανών και δημιουργούν την ιλύ των Ακτινοζώων. Όταν ο βυθός των ωκεανών ανυψώνεται και μετασχηματίζεται σε ξηρά, η ιλύς γίνεται ιζηματογενές πέτρωμα. Παράδειγμα αποτελεί η Σικελία, η οποία σχεδόν ολόκληρη αποτελείται από τέτοια ξηρά.
Οι πόροι της κάψας είναι ή πολυάριθμοι ομοιόμορφα κατανεμημένοι (Περίπυλα) ή συναθροισμένοι σε έναν πολικό θόλο (Μονόπυλα) ή μόνον τρεις, από τους οποίους ο ένας είναι πολύ μεγαλύτερος από τους άλλους δύο (Τρίπυλα).
Ο αξονοπλάστης μπορεί να είναι κεντρικός, εντοπισμένος σε ένα κοίλωμα του πυρήνα ή περιφερειακός σε κάποιο σημείο γύρο από την πυρηνική μεμβράνη. Φαίνεται ότι υφίσταται μια ορισμένη αντιστοιχία μεταξύ της θέσης του άξονοπλάστη, της κατανομής των πόρων και της γενικής αρχιτεκτονικής του σκελετού. Είναι λοιπόν πιθανό το στερεόπλασμα να μετάχει στον μεταβολισμό του πυριτίου που σχηματίζει τον σκελετό.
Αναφορές
Κατηγορία:Πρωτόζωα
Ηρακλής Γιαταγάνας
Ο Ηρακλής Γιαταγάνας ήταν Έλληνας εθνικός αγωνιστής. Πήρε μέρος στους απελευθερωτικούς αγώνες από το 1878 ως το 1886.
Βιογραφικά στοιχεία
Πήρε μέρος στην επανάσταση της Θεσσαλίας το 1878 και διέπρεψε στην μάχη της Σέκλιζας, κατά την οποία μάλιστα αιχμαλώτισε την τούρκικη σημαία.
Μετά την μάχη τιμήθηκε για τον ηρωισμό του. Επειδή όμως δεν θέλησε να δεχτεί καμιά άλλη αμοιβή, διορίστηκε τελωνοφύλακας. Παραιτήθηκε μετά από λίγο, και ξανά κατατάχτηκε στα Τάγματα Ευζώνων.
Αδελφός του ήταν ο επιλοχίας των ευζώνων Μιλτιάδης.
Πηγές
Κατηγορία:Αγωνιστές του 1821 Κατηγορία:Έλληνες οπλίτες
Ο Άρχων της Μαφίας
Ο Άρχων της Μαφίας (Πρωτότυπος τίτλος: The Don Is Dead) είναι μια γκανγκστερική ταινία αμερικανικής παραγωγής του 1973 σε σκηνοθεσία Ρίτσαρντ Φλέτσερ και σε σενάριο των Κρίστοφερ Τράμπο, Μάικλ Μπάτλερ και Μάρβιν Άλμπερτ, προσαρμοσμένο από το ομώνυμο μυθιστόρημα του Μάρβιν Άλμπερτ. Πρωταγωνιστούν οι Άντονι Κουίν, Φρέντερικ Φόρεστ, Ρόμπερτ Φόρστερ, Αλ Λετιέρι και η Έιντζελ Τόμπκινς.
Πλοκή
Τρεις κορυφαίες «εγκληματικές οικογένειες» αποτελούν το συνδικάτο του εγκλήματος της πόλης, ελέγχοντας ένα πλήθος οικονομικών και επιχειρηματικών δραστηριοτήτων, εφαρμόζοντας πιστά τους σκληρούς και άγραφους νόμους της μαφίας. Μετά τον θάνατο του Ντον Πάολο, συνεδριάζει η τακτική επιτροπή και ανακηρύσσει «Νονό» τον αξιοσέβαστο και καθολικής αποδοχής Ντον Άντζελο Ντιμόρα, ο οποίος ορίζει διάδοχό του τον φιλόδοξο και αφελή γιο του Ντον Πάολο, Φρανκ. Αυτός εντάσσει στην οικογένειά του τους ανεξάρτητους αδερφούς Φάργκο και δραστηριοποιείται στη διακίνηση ναρκωτικών από την Ιταλία. Ο άπληστος όμως και ραδιούργος δικηγόρος Λουίτζι Ορλάντο θα επινοήσει ένα πανούργο σχέδιο με το οποίο θα επιφέρει σφοδρή αντιπαλότητα μεταξύ του Ντον Άντζελο και του Φρανκ, αποτέλεσμα της οποίας θα είναι ένας ολοκληρωτικός πόλεμος. Ευελπιστώντας την απόκτηση του ελέγχου ενός μεγάλου μεριδίου της πόλης ο φιλόδοξος Ορλάντο, θα βγάλει από τη μέση τον Φρανκ κι ενώ τα σχέδιά του οδεύουν προς ολοκλήρωση, ο Τόνι Φάργκο αντιλαμβανόμενος τις δόλιες διαθέσεις του, θα του σταθεί εμπόδιο.
Παραγωγή
Την σκηνοθεσία της ταινίας ανέλαβε ο βετεράνος Ρίτσαρντ Φλέτσερ (1916–2006), ο οποίος είχε στο ενεργητικό του δεκάδες εμπορικές ταινίες όλων των κατηγοριών:20,000 Λεύγες Υπό την Θάλασσα (1954), Οι Βίκινγκς (1958), Τόρα! Τόρα! Τόρα! (1970) και το Compulsion (1959). Το σενάριο βασίζεται στο βιβλίο του Μάρβιν Άλμπερτ, ενώ ο Τζέρι Γκόλντσμιθ ανέλαβε την μουσική επένδυση.
Εξωτερικοί σύνδεσμοι
Κατηγορία:Ταινίες του 1973 Κατηγορία:Αμερικανικές ταινίες Κατηγορία:Αμερικανικές αστυνομικές δραματικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρίτσαρντ Φλέτσερ Κατηγορία:Ταινίες με μουσική σύνθεση Τζέρι Γκόλντσμιθ Κατηγορία:Ταινίες παραγωγής Universal Pictures Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες που συσχετίζονται με το οργανωμένο έγκλημα στην Ιταλία
Γιόζεφ Τσότσολ
Ο Γιόζεφ Τσότσολ (Josef Chochol) (13 Δεκεμβρίου 1880 - 6 Ιουλίου 1956) ήταν μία από τις σημαντικότερες προσωπικότητες της μοντέρνας αρχιτεκτονικής της Τσεχοσλοβακίας και ένας από τους μεγαλύτερους εκφραστές του Κυβισμού στην τσέχικη αρχιτεκτονική. Γεννήθηκε στις 13 Οκτωβρίου του 1880 στο Πισέκ (Pisek) της Τσεχίας και πέθανε στις 6 Ιουλίου του 1956 στο Karlovy Vary. Γενικά χαρακτηριστικά του έργου του είναι ο δυναμισμός, γενναιοδωρία των μορφών και η έλλειψη διακόσμησης.
Σπουδές
Σπούδασε αρχιτεκτονική στο πολυτεχνείο της Πράγας. Συνέχισε τις σπουδές του στην σχολή του Otto Wagner στη Βιέννη (Akademie der Bildenden Künste), όπου ήταν μαθητής του Jan Kotera ,ο οποίος και θεωρείται θεμελιωτής της μοντέρνας Τσέχικης αρχιτεκτονικής.
Δράση – Έργο
Το 1911 ο Τσότσολ, δυσαρεστημένος από τον ορθολογισμό της νέας αρχιτεκτονικής και την ομοιομορφία που εν τέλει παρουσίαζε, μαζί με τους Josef Gocár, Pavel Janák, Vlastislav Hofman ίδρυσε την ομάδα “Mane Union Fine Art”, γνωστή και ως “plastic artists”. Κύριο μέλημα της ομάδας ήταν η αναζήτηση της πνευματικότητας της αρχιτεκτονικής μέσα από την διερεύνηση της πλαστικότητάς της. Χαρακτηριστική πεποίθησή της ήταν το ότι η καλλιτεχνική σκέψη και αφαίρεση πρέπει να πάρουν τo προβάδισμα από τον σκοπό. Έτσι η αρχιτεκτονική, ως δημιουργική ενέργεια, με την πλαστικότητα στην μορφή και στην υλοποίηση των ιδεών της, εμβαθύνει τόσο στα αρχιτεκτονικά προβλήματα όσο και στην ύλη για να παράγει από αυτήν μορφή.
Τα χρόνια που ακολούθησαν, ο Γιόζεφ Τσότσολ εξελίσσεται σε έναν από τους σημαντικότερους εκφραστές του Κυβισμού στην αρχιτεκτονική της Τσεχίας. Τα τέσσερα κυβιστικά σπίτια που σχεδίασε ο ίδιος (1911-1913)κάτω από το κάστρο Vyšehrad στην Πράγα με τις πολυεδρικές προσόψεις, όπου κυριαρχούν πρισματικά σχήματα και κεκλιμένα επίπεδα, αποτελούν τα σημαντικότερα δείγματα του Τσέχικου Κυβισμού. Ο ίδιος σχεδίασε, επίσης, και κυβιστικά έπιπλα. Παρόλη την πλαστική όψη, στα κτίρια αυτά η κάτοψη ακολουθούσε παραδοσιακά σχέδια.
Ήταν ο μόνος από την γενιά των Κυβιστών που δεν συμμετείχε στις προσπάθειες για δημιουργία «εθνικού στυλ».
Την ίδια εποχή περίπου, ο ίδιος σχεδιάζει κτίρια με αυστηρές, γεωμετρικές προσόψεις χωρίς διακόσμηση-δείγματα του ύστερου τσέχικου πουρισμού. Παραδείγματα τέτοιων κτιρίων αποτελούν τα κτίρια γραφείων στην οδό Jindrisska Street στην Πράγα (1920-1921) και το κτίριο για την ένωση μηχανικών στην οδό Dittrichova Street στην Πράγα (1923–1925).
Το 1920, ο Γιόζεφ Τσότσολ γίνετε μέλος του «Devetsil», ενός καλλιτεχνικού συνδέσμου των avant-garde συγγραφέων, αρχιτεκτόνων και διαφόρων καλλιτεχνών της εποχής, που ιδρύεται την ίδια χρονιά από τον Karel Teige. Χαρακτηριστικό της ομάδας αυτής, ήταν τα σχέδια καθαρών όψεων που μαρτυρούν την εξέλιξη από τις πλαστικές επιφάνειες στις καθαρές φόρμες, απαλλαγμένες από κάθε διακοσμητικό βάρος.
Το 1925 ο Γιόζεφ Τσότσολ γίνεται και μέλος της λέσχης Αρχιτεκτόνων (Architects’ club) και το 1933 ενεργό μέλος της CIAM.
Χόμπιτ (ταινία, 1977)
Το Χόμπιτ (αγγλικά:The Hobbit) είναι μια αμερικανική μουσική τηλεταινία κινουμένων σχεδίων του 1977 που δημιουργήθηκε από τους Rankin/Bass, ένα στούντιο γνωστό για τα holiday specials τους, ενώ το animation έγινε από ο τον Topcraft, πρόδρομο του Studio Ghibli. Η ταινία είναι μια προσαρμογή του ομώνυμου βιβλίου του 1937 του Τζ. Ρ. Ρ. Τόλκιν και μεταδόθηκε για πρώτη φορά στο κανάλι NBC στις Ηνωμένες Πολιτείες την Κυριακή 27 Νοεμβρίου 1977.
Γιόζεφ Τσότσολ
Δράση – Έργο
Ήταν ο μόνος από τους Τσέχους Κυβιστές με πολιτικές βλέψεις, καθώς τα 1929 γίνεται μέλος του αρχιτεκτονικού τμήματος της προοδευτικής αριστεράς (architectural branch of the Left Front) και το 1933 γίνεται ένας από τους ιδρυτές της ένωσης σοσιαλιστών αρχιτεκτόνων (Union of Socialist Architects)
Χόμπιτ (ταινία, 1977)
Πλοκή
Ο Μπίλμο Μπάγκινς είναι ένα φιλήσυχο και ειρηνικό Χόμπιτ που ζει στο Σαιρ.Η ηρεμία του διακόπτεται ξαφνικά όταν ένας μάγος, ονόματι Γκάνταλφ τον καλεί να έρθει μαζί με τους νάνους του Έρεμπορ σε μια περιπέτεια με στόχο την ανάκτηση της χαμένης τους πατρίδας απο τον δράκο Σμάουνγκ. Ο Μπίλμπο στην αρχή βαρνείται να έρθει μαζί τους, αλλά αργότερα αλλάζει γνώμη και τους ακολουθεί.Στο ταξίδι θα έρθει αντιμέτωπος βμε διάφορων είδη πλασμάτων, όπως τελώνια, Όρκ, καλικαντζάρους και αράχνες. Στην πορεία θα ανακαλύψει ένα παράξενο χρυσό δαχτυλίδι που τον κάνει αόρατο. Ένα δαχτυλίδι με το οποίο είναι συνδεδεδμένο ολόκληρη η μοίρα της Μέσης Γης.
Γιόζεφ Τσότσολ
Δράση – Έργο
Την παραπάνω περίοδο 1920-1930, ο Josef Chochol έχει επηρεαστεί από τον Κουνστρουκτιβισμό, όπως φαίνεται και από τα σχέδιά του για το θέατρο «Liberated Theatre» (απραγματοποίητο) (1926). Πρόκειται για μία σύνθεση από καθαρά σχήματα και οργάνωση σύμφωνα με το πνεύμα του Ώριμου Φουνξιοναλισμού.
Αργότερα, τον Γιόζεφ ενδιέφερε η μελέτη οικονομικά προσιτών κατοικιών και το 1935, μάλιστα, κέρδισε και βραβείο για το έργο του στην παγκόσμια έκθεση των Βρυξελών (Exposition Universelle in Brussels).
Δημοσιεύσεις
Το 1914 γράφει το μανιφέστο του “Oč usiluji?” (για τι μάχομαι?)
(πηγή: “Η μοντέρνα αρχιτεκτονική στην Τσεχοσλοβακία 1900-1940”, Vladimir Slapeta)
Εξωτερικοί σύνδεσμοι
Κατηγορία:Τσέχοι αρχιτέκτονες
Black Bandana Athens
Η Black Bandana είναι δισκογραφική εταιρεία με έδρα την Αθήνα. Ιδρύθηκε το 2016 από τους Mente Fuerte και GetRich.
Ιστορία και κυριότερες κυκλοφορίες
Η πρώτη επίσημη κυκλοφορία της Black Bandana έγινε στις 4 Νοεμβρίου του 2016 με το κομμάτι Lifestyle από τον Mente Fuerte, με το κομμάτι της μουσικής να το αναλαμβάνει ο Gosei και το video clip ο σκηνοθέτης Πέτρος Νικολίνταης. Για τα επόμενα 3 χρόνια, η Black Bandana κυκλοφορεί μόνο κυκλοφορίες single από τους LPT και Mente Fuerte, με τον δεύτερο να είναι ιδιαίτερα ενεργός, με πολλές κυκλοφορίες και συνεργασίες με αρκετούς rap καλλιτέχνες (π.χ. Smuggler, Mad Clip, Toquel). Στις 25 Μαρτίου του 2019, κυλοφορεί από την Black Bandana ο πρώτος δίσκος του Mente Fuerte, με τίτλο Kingpin, με το κομμάτι Μαύρο Range να συνοδεύεται και από video clip, το οποίο κυκλοφορεί την ίδια μέρα. Ο δίσκος αποτελείται από 20 κομμάτια, και περιέχει συμμετοχές από τους Hawk, Smuggler, Saske, Mad Clip, Ink, Toquel και Raffie Raff. Τον Απρίλιο του 2019, ο Mente Fuerte υπογράφει συμβόλαιο ως καλλιτέχνης με την OffBeat Records, οδηγώντας τον στο να αποχωρήσει από την Black Bandana ως καλλιτέχνης της, και την λειτουργία του label να μπαίνει σε παύση.
Η επιστροφή του Label
Στις 20 Μαρτίου του 2021, δύο χρόνια μετά από την τελευταία, μέχρι τότε, κυκλοφορία από την Black Bandana, κυκλοφορεί το Criminale από τον Leaderbrain, πρόσφατο απόκτημα του label, σε συνεργασία τον ιδρυτή, Mente Fuerte. Η επόμενη κυκλοφορία της Black Bandana έρχεται στις 15 Αυγούστου του 2021 με το κομμάτι Latina, από τον Leaderbrain και τον Θεσσαλονικιό rapper, Ricta, μια συνεργασία η οποία δημιούργησε μεγάλη αναμονή για τις επόμενες κυκλοφορίες του label, καθώς το κομμάτι ανέβηκε και παρέμεινε στην κορυφή των εγχώριων charts για μεγάλο χρονικό διάστημα.
Παραπομπές
Κατηγορία:Ελληνικές δισκογραφικές εταιρίες Κατηγορία:Ελληνικά hip hop συγκροτήματα Κατηγορία:Ελληνικό hip hop
Ornua
Η Ornua (γνωστή ως Irish Dairy Board από το 1961 έως το 2015) είναι ιρλανδική εταιρεία παραγωγής γαλακτομικών προϊόντων. Η εταιρεία παράγει διάφορες μάρκες, μεταξύ άλλων την περίφημη Kerrygold.
Εξωτερικοί σύνδεσμοι
Κατηγορία:Επιχειρήσεις στην Ιρλανδία
Γεγονότα Σεπτεμβρίου 2013
1η Σεπτεμβρίου
(Aljezeera)
12 Σεπτεμβρίου
(BBC)
28 Σεπτεμβρίου
(Ημερησία)
30 Σεπτεμβρίου
09
Φεστιβάλ Κινηματογράφου Θεσσαλονίκης 1975
Το 16ο Φεστιβάλ Κινηματογράφου Θεσσαλονίκης διοργανώθηκε στις 22-28 Σεπτεμβρίου 1975 στην αίθουσα της Εταιρείας Μακεδονικών Σπουδών.
Αφιέρωμα στον κυπριακό κινηματογράφο
Δόθηκαν βραβεία στις ταινίες: Κύπρος 1974 - με τα μάτια των παιδιών και Χρονικό της κυπριακής συμφοράς. Οι ταινίες αυτές προβλήθηκαν εκτός συναγωνισμού.
Παραπομπές
1975
Ιμπρεσιονισμός
μικρογραφία|400x400εσ|Το έργο του [[Κλωντ Μονέ Εντύπωση, Ανατολή, 1872]]
right|Paintings by Monet right|Paintings by Renoir right Ο ιμπρεσιονισμός είναι καλλιτεχνικό ρεύμα που αναπτύχθηκε στο δεύτερο μισό του 19ου αιώνα. Αν και αρχικά καλλιεργήθηκε στο χώρο της ζωγραφικής, επηρέασε τόσο τη λογοτεχνία όσο και τη μουσική. Ο όρος ιμπρεσιονισμός (Impressionism) πιθανόν προήλθε από το έργο του Κλωντ Μονέ Impression, Sunrise. Κύριο χαρακτηριστικό του ιμπρεσιονισμού στη ζωγραφική είναι τα ζωντανά χρώματα (κυρίως με χρήση των βασικών χρωμάτων), οι συνθέσεις σε εξωτερικούς χώρους, συχνά υπό ασυνήθιστες οπτικές γωνίες και η έμφαση στην αναπαράσταση του φωτός. Οι ιμπρεσιονιστές ζωγράφοι θέλησαν να αποτυπώσουν την άμεση εντύπωση (impression) που προκαλεί ένα αντικείμενο ή μια καθημερινή εικόνα.
Η γέννηση του Ιμπρεσιονισμού
Ο Ιμπρεσιονισμός αναπτύχθηκε στη Γαλλία και ειδικότερα στην περίοδο της αυτοκρατορίας του Ναπολέοντα Γ', σε μια εποχή που η Ακαδημία Καλών Τεχνών καθόριζε με τρόπο απόλυτο τα όρια της τέχνης. Συγκεκριμένα η Ακαδημία υπαγόρευε όχι μόνο τη θεματολογία (στη ζωγραφική κυρίως ιστορικά, θρησκευτικά θέματα και πορτραίτα) αλλά και τις τεχνικές που όφειλαν να ακολουθούν οι ζωγράφοι της εποχής (συντηρητικά χρώματα, αφανείς πινελιές), με απώτερο στόχο με την προσθήκη και άλλων ζωγράφων όπως την απομόνωση του θέματος από την ιδιαίτερη προσωπικότητα και ιδιοσυγκρασία του δημιουργού. Ο Ιμπρεσιονισμός θεωρείται πως ξεκίνησε ουσιαστικά από τρεις μαθητές του ζωγράφου Μαρκ Γκλαιρ (Mark Gleyre), τους Κλωντ Μονέ, Πιερ Ωγκύστ Ρενουάρ και Άλφρεντ Σίσλεϋ, οι οποίοι συνδέονταν μεταξύ τους φιλικά. Η μικρή αυτή αρχική ομάδα, επεκτάθηκε σταδιακά με τον Εντουάρ Μανέ και τον Εντγκάρ Ντεγκά. Ο Πωλ Σεζάν είχε επίσης επιδράσεις από τους ιμπρεσιονιστές και αργότερα ο ίδιος αποτέλεσε τον κορυφαίο ίσως εκπρόσωπο της αποκαλούμενης και μετα-ιμπρεσσιονιστικής περιόδου.
Η ομάδα των ιμπρεσιονιστών αρνείτο τους περιορισμούς της Ακαδημίας αλλά ταυτόχρονα απέρριπτε και τον ρομαντισμό, ο οποίος εστίαζε υπερβολικά στο συναίσθημα. Η πρώτη δημόσια έκθεση ιμπρεσιονιστικού έργου πρέπει να αποτέλεσε ετήσια έκθεση της Ακαδημίας Καλών Τεχνών. Η Ακαδημία διοργάνωνε έκθεση έργων με απονομή βραβείων, στην οποία συμμετείχαν μόνο έργα που είχαν γίνει αποδεκτά από ειδική επιτροπή και τα οποία προφανώς ακολουθούσαν την επιβαλλόμενη τεχνοτροπία. Το 1863 η επιτροπή αυτή απέρριψε τον πίνακα Le déjeuner sur l'herbe (ελλ. μφ. Γεύμα πάνω στη χλόη) του Εντουάρ Μανέ, με την αιτιολογία ότι περιείχε ένα γυμνό γυναικείο σώμα, κάτι που ήταν αποδεκτό μόνο σε αλληγορίες, όχι όμως σε θέματα από την καθημερινότητα. Την ίδια χρονιά ωστόσο καθιερώθηκε παράλληλη έκθεση που περιείχε όλα τα έργα που είχαν απορριφθεί από την επιτροπή, με αποτέλεσμα να εκτεθεί δημόσια και το έργο του Μανέ. Το γεγονός αυτό συνέβη έπειτα από παρέμβαση του ίδιου του Ναπολέοντα. Τα απορριφθέντα έργα μπορούσαν έτσι να τεθούν στην κρίση του κοινού, χωρίς ωστόσο να μπορούν να τιμηθούν με κάποιο έπαθλο. Το 1874 η ομάδα των ιμπρεσιονιστών διοργάνωσε δική της έκθεση, η οποία αντιμετώπισε την αυστηρή και σκωπτική κριτική. Ο ζωγράφος και κριτικός Λουί Λερουά ονόμασε την έκθεση αυτή "Η Έκθεση των Ιμπρεσιονιστών", γεγονός που πιθανόν καθιέρωσε και τον όρο "Ιμπρεσιονισμός". Παρά την αρνητική κριτική, οι νέες τεχνικές των ιμπρεσιονιστών είχαν θετικό αντίκτυπο σε άλλους καλλιτέχνες της εποχής, οι οποίοι ακολούθησαν το κίνημα του ιμπρεσιονισμού.
Τεχνικές του Ιμπρεσιονισμού
Ο ιμπρεσιονισμός στη ζωγραφική χαρακτηρίζεται από τις παρακάτω βασικές τεχνικές:
Κατάλογος ιμπρεσιονιστών ζωγράφων
Οι χρονικές περίοδοι κατά τις οποίες έζησαν οι σημαντικότεροι Ιμπρεσιονιστές
Παραπομπές
Κατηγορία:Μοντέρνα τέχνη
Κάρλτον, Βικτώρια
Το Κάρλτον (Carlton) είναι ένα προάστιο της κεντρικής Μελβούρνης, το οποίο απέχει 2 χιλιόμετρα βόρεια από το κέντρο της πόλης και έχει πληθυσμό 13.509 (2011).
Το Κάρλτον που φημίζεται για τα πολλά ιταλικά εστιατόρια του και για αυτόν τον λόγο ονομάζεται και «Μικρή Ιταλία» (Little Italy). Είναι γνωστό επίσης για την Βικτωριανή αρχιτεκτονική του και τις Ευρωπαϊκού τύπου πλατείες του. Στο Κάρλτον βρίσκονται και οι Κήποι του Κάρλτον (Carlton Gardens), στους οποίους βρίσκεται το Βασιλικό Κτίριο Εκθέσεων (Royal Exhibition Building), ένα από τα λίγα τεχνητά Μνημεία Παγκόσμιας Κληρονομιάς της Αυστραλίας.
Εξωτερικοί σύνδεσμοι
Κατηγορία:Μελβούρνη Κατηγορία:Βικτώρια (Αυστραλία)
Βάλτερ φον Ράιχεναου
Ο Βάλτερ φον Ράιχεναου (γερμ.: Walter von Reichenau, 8 Οκτωβρίου 1884 - 17 Ιανουαρίου 1942) ήταν Γερμανός στρατάρχης της Βέρμαχτ κατά τον Β' Παγκόσμιο Πόλεμο.
Αλγόριθμος Cayley–Purser
Ο αλγόριθμος Cayley–Purser είναι ένας αλγόριθμος κρυπτογράφησης δημοσίου κλειδιού που δημοσιεύτηκε το 1999 από την 16χρονη Ιρλανδή Sarah Flannery.
Βάλτερ φον Ράιχεναου
Σταδιοδρομία
Ο Ράιχενάου γεννήθηκε στην Καρλσρούη στις 8 Οκτωβρίου 1884. Ήταν γιος Πρώσου στρατηγού (η οικογένειά του είχε καταγωγή από τους Δούκες του Νασσάου, οι οποίοι παύθηκαν από τον Βίσμαρκ ) και, ακολουθώντας την οικογενειακή παράδοση, εισήλθε στην Ακαδημία Πολέμου του Βερολίνου το 1903 και το 1904 ονομάστηκε ανθυπολοχαγός του 1ου Συντάγματος Πυροβολικού της Εθνοφρουράς. Το 1911 εισάγεται στην Ακαδημία Πολέμου του Βερολίνου. Με το ξέσπασμα του Α' Παγκοσμίου Πολέμου ο Ράιχεναου αποστέλλεται στο Δυτικό μέτωπο. Του απονέμεται ο Σιδηρούς Σταυρός Α' τάξης και το 1918 προάγεται στο βαθμό του λοχαγού, για να ακολουθήσει, το 1924, η προαγωγή σε Ταγματάρχη.
Αλγόριθμος Cayley–Purser
Ο αλγόριθμος βασίζεται σε μια αδημοσίευτη εργασία του Ιρλαδού Marc Purser και πήρε την υπόλοιπη ονομασία του από τον Βρετανό μαθηματικό Arthur Cayley.
Βάλτερ φον Ράιχεναου
Σταδιοδρομία
Με τη λήξη του Πολέμου, ο Ράιχεναου παρέμεινε στις τάξεις του στρατού της Δημοκρατίας της Βαϊμάρης ως αξιωματικός του Επιτελείου. Το 1931 τοποθετήθηκε ως επιθεωρητής σημάτων (διαβιβάσεις) στο Υπουργείο Στρατιωτικών, υπό τη διοίκηση του Βέρνερ φον Μπλόμπεργκ. Το επόμενο έτος ο θείος του Φρίντριχ τον παρουσίασε στον Χίτλερ, του οποίου ο Ράιχεναου έγινε θερμός υποστηρικτής. Όταν οι Ναζί ανήλθαν στην εξουσία, το 1933, ο Ράιχεναου τοποθετήθηκε ως αξιωματικός - σύνδεσμος μεταξύ Υπουργείου Στρατιωτικών και Κόμματος, ενώ επικεφαλής του Υπουργείου τοποθετήθηκε ο Μπλόμπεργκ. Μαζί οι δυό τους προσπάθησαν να ανατρέψουν από την αρχηγία του Στρατού τον Κουρτ Χάμμερσταϊν - Έκβορντ (Kurt Hammerstein-Equord), φανατικό αντιναζιστή, πράγμα που τελικά κατάφεραν. Ο Μπλόμπεργκ έπεισε τον Χίτλερ να τοποθετήσει στη θέση του τον Ράιχεναου, όμως ο Χίτλερ αντιμετώπισε το βέτο του Προέδρου Πάουλ φον Χίντενμπουργκ κι έτσι στη θέση αυτή τοποθετήθηκε ο Βέρνερ φον Φριτς. Το ίδιο έτος ο Μπλόμπεργκ και ο Ράιχενάου άρχισαν να ανησυχούν για την ολοένα και περισσότερο αυξανόμενη δύναμη των SA και την επιρροή του επικεφαλής τους Ερνστ Ρεμ, στον οποίο είχε δοθεί έδρα στο Εθνικό Συμβούλιο Ασφαλείας και είχε αρχίσει να ασχολείται όλο και περισσότερο με στρατιωτικά ζητήματα. Ο Ράιχεναου ανησύχησε ακόμη περισσότερο, όταν ο Ρεμ, σε επιστολή που του απηύθυνε στις 2 Οκτωβρίου 1933, έγραφε, ανάμεσα στα άλλα: "Βλέπω πλέον τη Ράιχσβερ μόνον ως μια σχολή εκπαίδευσης του γερμανικού λαού. Ο επόμενος στόχος της SA είναι ο πόλεμος και, φυσικά, η κινητοποίηση των Γερμανών.
Αλγόριθμος Cayley–Purser
Ήδη από το 2000 είναι γνωστό ότι υπάρχει επιτυχής επίθεση στον αλγόριθμο Cayley–Purser.
Βάλτερ φον Ράιχεναου
Σταδιοδρομία
Την ανησυχία του Ράιχενάου συμμερίζονταν και πολλοί Γερμανοί αξιωματικοί, τους οποίους οι παρεμβάσεις του Ρεμ είχαν εξαγριώσει. Ο Ράιχενάου ανησύχησε, όμως, περισσότερο γιατί διέβλεπε πραξικόπημα από πλευράς Ρεμ κατά του Χίτλερ. Αν αυτό συνέβαινε, η σταδιοδρομία του Ράιχεναου θα τερματιζόταν. Έτσι, έπεισε τον Χάινριχ Χίμλερ να ζητήσει από τον Ράινχαρντ Χάιντριχ να "ανοίξει φάκελο" για τον Ρεμ. Ο Χάιντριχ, ο οποίος επίσης φοβόταν τον Ρεμ, όχι απλά δημιούργησε φάκελο, αλλά κατασκεύασε και πλαστό έγγραφο, σύμφωνα με το οποίο ο Ρεμ είχε λάβει 12 εκατομ. μάρκα από τους Γάλλους για την ανατροπή του Χίτλερ.
Αλγόριθμος Cayley–Purser
Παραπομπές
Κατηγορία:Κρυπτογραφικοί αλγόριθμοι
Βάλτερ φον Ράιχεναου
Σταδιοδρομία
Ο Χίτλερ, ο οποίος συμπαθούσε τον Ρεμ, αρνήθηκε να πιστέψει το φάκελο του Χάιντριχ: Ο Ρεμ υπήρξε ο άνθρωπος που του εξασφάλιζε πιστώσεις κατά την πρώτη περίοδο του εθνικοσοσιαλιστικού κινήματος, ενώ η SA του είχε παίξει σημαντικότατο ρόλο στην εξολόθρευση πολιτικών αντιπάλων του κατά τις εκλογές του 1932 και του 1933. Είχε, όμως, τους δικούς του λόγους να επιθυμεί την εξόντωση του Ρεμ, καθώς και αυτός πίστευε ότι ο Ρεμ εποφθαλμιούσε τη θέση του, ενώ οι μεγαλοβιομήχανοι, που υποστήριζαν τον Χίτλερ, ανησυχούσαν λόγω των σοσιαλιστικών, όπως πίστευαν, απόψεων του Ρεμ για την οικονομία. Επιπλέον, ο "φάκελος" του Χάιντριχ περιείχε στοιχεία για τη (γνωστή σε όλους) ομοφυλοφιλία του Ρεμ. Ο Εθνικοσοσιαλισμός, που αποδοκίμαζε έντονα την ομοφυλοφιλία τόσο για τους άνδρες όσο και για τις γυναίκες, δεν ήταν δυνατό να ανέχεται ένα γνωστό ομοφυλόφιλο στην ηγέτιδα τάξη του. Το αποτέλεσμα όλων αυτών των συγκυριών ήταν η εξόντωση του Ρεμ και των κυριότερων ηγετών της SA στην αποκαλούμενη Νύχτα των μεγάλων μαχαιριών.
Τον Αύγουστο του 1935 ο Ράιχεναου προήχθη σε Υποστράτηγο και τοποθετήθηκε διοικητής του VII Σώματος Στρατού στο Μόναχο. Το 1936 ονομάζεται Στρατηγός του Πυροβολικού και όταν, ύστερα από κατασκευασμένο σκάνδαλο, ο Χίτλερ καταφέρνει να απαλλαγεί τόσο από τον φον Φριτς όσο και από τον Μπλόμπεργκ, επιζητεί να θέσει τον Ράιχεναου αντικαταστάτη του φον Φριτς στην ηγεσία του Στρατού. Ισχυρότατοι Στρατηγοί, ωστόσο, όπως ο Γκερντ φον Ρούντστεντ και ο Λούντβιχ Μπεκ πληροφορούν τον Χίτλερ ότι θα αρνηθούν να υπηρετήσουν κάτω από τις διαταγές του Ράιχεναου και ο Χίτλερ υποχωρεί, διορίζοντας τον Βάλτερ φον Μπράουχιτς επικεφαλής του Στρατού, δίνει, ωστόσο, στον Ράιχεναου τη θέση που ως τότε κατείχε ο Μπράουχιτς: Διοικητής της Ομάδας Στρατιών 4 με έδρα τη Λειψία. Την ίδια χρονιά αναλαμβάνει την κατάληψη της Σουδητίας επικεφαλής της 10ης Στρατιάς.
Η οικογένεια Ράιχεναου ήταν ευκατάστατη. Σύμφωνα με αρχειακές μαρτυρίες, η οικογένεια κατείχε και λειτουργούσε ένα εργοστάσιο επίπλων έξω από την Καρλσρούη, από τα μεγαλύτερα στη χώρα. Το 1938 η οικογένεια δώρισε το εργοστάσιο στους Ναζί, μετατρέποντάς το σε εργοστάσιο κατασκευής πυρομαχικών. Κατά τις συμμαχικές αεροπορικές επιδρομές του 1945, το εργοστάσιο καταστράφηκε από βομβαρδισμούς.
Β' Παγκόσμιος Πόλεμος
Το Σεπτέμβρη του 1939 ο Ράιχεναου ήταν διοικητής της 10ης Στρατιάς, που συμμετέχει στην εισβολή στην Πολωνία. Μετά τον τερματισμό της εκστρατείας επέστρεψε στη Γερμανία και το 1940 ηγήθηκε της 6ης Στρατιάς, η οποία συμμετείχε στην εισβολή στη Γαλλία. Μετά τον επιτυχή τερματισμό της εκστρατείας, ο Χίτλερ τον προήγαγε σε Στρατάρχη (19 Ιουλίου 1940).
Επιχείρηση "Μπαρμπαρόσσα"
Όταν ο Χίτλερ ανακοίνωσε στους στρατιωτικούς ηγέτες του ότι πρόκειται να γίνει εισβολή στη Σοβιετική Ένωση (Επιχείρηση Μπαρμπαρόσσα), ο Ράιχεναου, όπως σχεδόν όλοι οι συνάδελφοί του, υπήρξε σφοδρός πολέμιος αυτής της απόφασης.
Ωστόσο, ως στρατιωτικός (και φανατικός εθνικοσοσιαλιστής), έλαβε μέρος σε αυτήν ηγούμενος εκ νέου της 6ης Στρατιάς, η οποία κατέλαβε το Κίεβο, το Μπέλγκοροντ, το Χάρκοβ και το Κουρσκ (πόλη). Ήταν, επίσης, από τους ελάχιστους στρατιωτικούς ηγέτες, οι οποίοι ενθάρρυναν τους στρατιώτες τους να προβαίνουν σε ωμότητες εναντίον των Εβραίων, εκδίδοντας την αποκαλούμενη "Reichenau-Befehl" (διαταγή Ράιχεναου), ενώ συνεργάστηκε με τα Einsatzgruppen για την εξόντωσή τους.
Το Νοέμβριο του 1941 ο Χίτλερ απάλλαξε από τα καθήκοντά του τον επικεφαλής του Γενικού Επιτελείου της Βέρμαχτ Βάλτερ φον Μπράουχιτς. Θέλησε και πάλι να τον αντικαταστήσει με τον Ράιχεναου, αλλά αντιμετώπισε εκ νέου τη σφοδρή αντίδραση των υπόλοιπων ηγετών, οι οποίοι τον θεωρούσαν "υπερβολικά πολιτικοποιημένο για στρατιωτικό ηγέτη". Ο Χίτλερ υποχώρησε, διορίζοντας τον εαυτό του γενικό διοικητή των Ενόπλων Δυνάμεων. Ο Ράιχενάου αναλαμβάνει επικεφαλής της Ομάδας Στρατιών Νότου, ύστερα από την ανάκληση του φον Ρούνστεντ.
Τον Ιανουάριο του 1942 ο Ράιχεναου υπέστη εγκεφαλική αιμορραγία. Η κατάστασή του χαρακτηρίστηκε μη αντιμετωπίσιμη εκτός νοσοκομείου και αποφασίστηκε η από αέρος μεταφορά του στη Λειψία. Στις 17 Ιανουαρίου 1942 το αεροσκάφος που τον μετέφερε εκεί συνετρίβη στην περιοχή της Πολτάβα (Ουκρανία) και ο Στρατάρχης σκοτώθηκε. Σύμφωνα με άλλη εκδοχή, το αεροσκάφος απλά έκανε αναγκαστική προσγείωση στην οποία ο Στρατάρχης έπαθε καρδιακή προσβολή, από την οποία και πέθανε.
Σημειώσεις, παραπομπές
Κατηγορία:Γερμανοί του Β΄ Παγκοσμίου Πολέμου Κατηγορία:Στρατάρχες της Γερμανίας
Μάχη της Θεσσαλονίκης (1821)
Η Μάχη της Θεσσαλονίκης ήταν μάχη των Ελλήνων κατά των Τούρκων, στην Ελληνική Επανάσταση του 1821.
Η εξέλιξη των γεγονότων
Ο επαναστατικός στρατός των Ελλήνων υπό τον καπετάν Χάψα προελαύνει ήδη από τις 17 Μαΐου του 1821 και απελευθερώνει διαδοχικά πολλές πόλεις και κωμοπόλεις της Χαλκιδικής και Θεσσαλονίκης. Έτσι με αφετηρία το Άγιο Όρος, προχωρά σε Ιερισσό, Αρναία, Βασιλικά και Θέρμη (Σέδες). Στο μεταξύ, ο αρχικός στρατός των 2.000 ανδρών ενισχύεται από σώματα επαναστατών του Πολυγύρου, του Βάβδου και άλλων περιοχών. Ο τελικός στόχος των επαναστατών είναι η Θεσσαλονίκη.
Η πορεία της μάχης
Οι Οθωμανοί δεν έχουν ισχυρή δύναμη εντός της Θεσσαλονίκης, καθώς πολλές δυνάμεις έχουν κινηθεί ήδη προς τον Όλυμπο και τη Νότια Ελλάδα. Επίσης ο Μπαϊράμ Πασάς της Θεσσαλονίκης προσπαθεί να εξουδετερώσει τις δυνάμεις του Εμμανουήλ Παππά στην Νέα Απολλωνία, ώστε να διευκολύνει την επικείμενη διέλευση του Δράμαλη που έρχεται να συνδράμει τις Οθωμανικές δυνάμεις. Ο Αχμέτ μπέης έχει προστρέξει από τα Γιαννιτσά, προκειμένου να αναλάβει την υπεράσπιση της πόλης με το ιππικό του. Τελικά η μάχη διεξάγεται μεταξύ Θέρμης και Θεσσαλονίκης με πιθανότερο τόπο τη σημερινή Αμερικάνικη Γεωργική Σχολή. Οι Οθωμανικές δυνάμεις ηττώνται κατά κράτος και τρέπονται σε άτακτο φυγή.
Συνέπεια της μάχης
Η Μάχη της Θεσσαλονίκης αναπτέρωσε το ηθικό των επαναστατών που πίστεψαν προς στιγμήν, ότι θα μπορέσουν να απελευθερώσουν τη Θεσσαλονίκη. Θα ήταν το σφοδρότερο χτύπημα για το Οθωμανικό κράτος. Οι συγκυρίες όμως δεν ευνόησαν τις εξελίξεις. Στο μεταξύ ο Μπαϊράμ Πασάς έχει κατατροπώσει τον Εμμανουήλ Παππά στην Απολλωνία και έχει επιστρέψει στη Θεσσαλονίκη. Η άφιξή του συνοδεύεται με γενική επιστράτευση και συγκεντρώνεται στρατός 35.000 ανδρών (30.000 πεζοί και 5.000 ιππείς). Στο άκουσμα αυτών των νέων, ο καπετάν Χάψας απογοητεύεται. Παραγματοποιείται έκτακτο πολεμικό συμβούλιο των οπλαρχηγών, όπου αποφασίζεται η ματαίωση των σχεδίων και η σταδιακή οπισθοχώρηση.
Δείτε επίσης
Θεσσαλονικη Θεσσαλονικη Μάχη
Thousand Foot Krutch
Οι Thousand Foot Krutch ή αλλιώς TFK είναι μια χριστιανική ροκ μπάντα που κατάγεται από τον Καναδά. Έχουν κυκλοφορήσει 8 άλμπουμ: Set It Off (2001), Phenomenon (2003), The Art of Breaking (2005), The Flame In All of Us (2007), Welcome to the Masquerade (2009), The End Is Where We Begin(2012), Oxygen:Inhale(2014), και Exhale(2016). Ο τραγουδιστής Trevor McNevan και ο ντράμερ Steve Augustine είναι επίσης τα ιδρυτικά μέλη της μπάντας FM Static. Οι ΤFK έχουν πουλήσει πάνω από 1 εκατομμύριο άλμπουμ παγκοσμίως. Τα πιο αναγνωρισμένα τραγούδια τους είναι το "Bring Me to Life", "Move", "Be Somebody", "Courtesy Call", "War Of Change" και το "Phenomenon"και το"fly on the wall".
Δισκογραφία
Κατηγορία:Καναδικά hard rock συγκροτήματα
Φεστιβάλ Κινηματογράφου Θεσσαλονίκης 1976
Το 17ο Φεστιβάλ Κινηματογράφου Θεσσαλονίκης διοργανώθηκε από τις 24 Σεπτεμβρίου 1976 έως τις 3 Οκτωβρίου 1976 στην αίθουσα της Εταιρείας Μακεδονικών Σπουδών.
Συμμετοχές ταινιών μικρού μήκους
1976
Βένετο Μαγνησίας
Το Βένετο είναι οικισμός της Θεσσαλίας στην Περιφερειακή Ενότητα Μαγνησίας.
Θέση και αξιοθέατα
Το Βένετο βρίσκεται στο βορειοανατολικό σημείο του νομού, προς τα παράλια του Θερμαϊκού σε υψόμετρο 230 μέτρα. Το χωριό είναι κρυμμένο μέσα σε πυκνό δάσος, σε απόσταση 40 χλμ. Β.-ΒΑ. από τον Βόλο και σε τοποθεσία που του επιτρέπει να αγναντεύει με ευκολία τη θάλασσα του Αιγαίου. Φημίζεται για τη φυσική ομορφιά του, αλλά κυρίως για τον ιστορικό ναό της Υπαπαντής του Χριστού, πραγματικό στολίδι αρχιτεκτονικής και διακόσμησης. Έχει χαρακτηριστεί ιστορικό μνημείο από το Υπουργείο Πολιτισμού από το 1982 και το 2017 έκλεισε το 250ό έτος λειτουργίας της. Αποτελεί κτίσμα του 1760, ρυθμού βασιλικής, με περίτεχνο τέμπλο του 1851, όπως επιγράφεται χαρακτηριστικά.
Διοικητικά
Αναφέρεται επίσημα, μετά την Ένωση της Θεσσαλίας, το 1883 γραμμένος ως Βένετος στο ΦΕΚ 126Α - 02/04/1883 να προσαρτάται στον τότε δήμο Κασθαναίας. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Καμάρι και το Κεραμίδι αποτελούν την κοινότητα Κεραμιδίου που υπάγεται στην Δημοτική Ενότητα Κεραμιδίου του Δήμου Ρήγα Φεραίου και σύμφωνα με την απογραφή 2011 απογράφησαν 67 κάτοικοι.
Παραπομπές
Κατηγορία:Χωριά του νομού Μαγνησίας Κατηγορία:Δήμος Ρήγα Φεραίου
Επαμεινώνδας Γκαβέρας
Ο Επαμεινώνδας Γκαβέρας (1837 - 1886) ήταν Έλληνας εθνικός αγωνιστής. Πήρε μέρος στους απελευθερωτικούς αγώνες από το 1878 ως το 1886.
Βιογραφικά στοιχεία
Γεννήθηκε στο χωριό Στίλια της επαρχίας Δωρίδας το 1837. Υπηρέτησε επί πολλά χρόνια στο στρατό και διακρίθηκε πολλές φορές. Πήρε προαγωγή μέχρι το βαθμό του ανθυπολοχαγού. Ο λόχος του Γκαβέρα και του Δημητρέσσα υπερασπίστηκαν τα σύνορα στην θέση του Προφήτη Ηλία μεταξύ των θέσεων Δρεπάνι και Παπαλείβαδο όπου γίνονταν οι σφοδρότερες επιθέσεις των Τούρκων. Τραυματίστηκε στην μάχη αυτή και μεταφέρθηκε στον Τύρναβο όπου και υπέκυψε το 1886.
Πηγές
Κατηγορία:Έλληνες αξιωματικοί του πεζικού
Μεσόνιο
μικρογραφία|500x500εσ|Σύνοψη των σωματιδίων και των δυνάμεων της [[Σωματιδιακή φυσική|σωματιδιακής φυσικής]] Τα μεσόνια είναι αδρόνια που αποτελούνται από ένα κουάρκ και ένα αντικουάρκ. Τα μεσόνια είχαν αρχικά προβλεφθεί θεωρητικά ως φορείς της δύναμης που κρατά τα νετρόνια και πρωτόνια μέσα στον πυρήνα. Το μιόνιο, όταν αρχικά ανακαλύφθηκε, θεωρήθηκε μεσόνιο, υπόθεση που καταρρίφθηκε αργότερα. Το πρώτο μεσόνιο που παρατηρήθηκε ήταν το πιόνιο (σπανιότερα π-μεσόνιο), στα 1947. Ο Χιντέκι Γιουκάβα είχε προβλέψει την ύπαρξη των μεσονίων θεωρητικά το 1935 και το 1949 τιμήθηκε με το Βραβείο Νόμπελ Φυσικής για την εργασία του αυτή.
Κατηγορία:Σωματιδιακή φυσική Κατηγορία:Μεσόνια
Λυγαριά
μικρογραφία|Η Λυγαριά (Vitex agnus-castus) δίπλα στη θάλασσα, Νταμούχαρη [[Πήλιο|Πηλίο υ, Μαγνησία, Θεσσαλία, 11-7-2021]] Η Λυγαριά (επιστ. ονόμ.: Άγνος η κοινή, Άγνος ο αγνός, λατ. Vitex agnus-castus) ανήκει στην οικογένεια Verbenaceae (Βερβενίδες) και είναι θάμνος πολύ διαδεδομένος στην ελληνική ύπαιθρο. Το όνομά της οφείλεται στα ευλύγιστα κλαδιά της. Είναι είδος με μεσογειακή κατανομή και το συναντάμε σε χαμηλά υψόμετρα, κυρίως σε κοίτες ποταμών, σε υγρά σημεία στο πίσω μέρος των αμμολόφων στη θάλασσα και σε ακτές λιμνών. Το όνομα του γένους “Vitex” προέρχεται από το λατ. “viere” που σημαίνει πλέκω, εξαιτίας της χρήσης των ευλύγιστων κλαδιών της λυγαριάς στην καλαθοπλεκτική. Ο όρος agnus–castus προέρχεται από την ελληνική ἁγνός («αγνός») και τη λατινική castus («αγνός»). Η λυγαριά από την αρχαιότητα είχε επίσης, τη φήμη του αναφροδισιακού. Κατά το Διοσκορίδη, αναφέρεται ως “άγονος” (=χωρίς απογόνους) και οι γυναίκες στις θεσμοφορίες χρησιμοποιούσαν τα κλαδιά της για κρεβάτι, ώστε να διατηρήσουν την αγνότητα τους. Κατά το Μεσαίωνα, το “άγονος” μεταλλάχθηκε σε “agnus” =αμνός αποκτώντας την έννοια της αγνότητας, προσθέτοντας επίσης το επίθετο “castus”=αμόλυντος. Η λυγαριά μπορεί να φτάσει σε ύψος τα τρία μέτρα. Τα φύλλα της λυγαριάς είναι λογχοειδή και ανά πέντε ενωμένα με τον κεντρικό βλαστό. Τα άνθη της αναπτύσσονται στις κορυφές των μίσχων διαμορφώνοντας ένα κωνικό σχήμα. Έχουν χρώμα συνήθως μωβ, αλλά και λευκό. Η λυγαριά ανθίζει όλο το καλοκαίρι μέχρι και τον Νοέμβριο, τα άνθη της, όπως και τα παλαμοειδή φύλλα της έχουν ωραίο άρωμα. Οι καρποί της (δρύπη) είναι σφαιρικοί, σαν “πιπέρι”, ερυθροί-μελανοί όταν ωριμάζουν. Συχνά καλλιεργείται και ως καλλωπιστικό σε κήπους και γλάστρες.
Εξωτερικοί σύνδεσμοι
Κατηγορία:Ιεροβοτανοειδή Κατηγορία:Θάμνοι Κατηγορία:Καλλωπιστικά φυτά Κατηγορία:Μεσογειακή χλωρίδα Κατηγορία:Φαρμακευτικά φυτά Κατηγορία:Άνθη Κατηγορία:Ελληνική χλωρίδα
Κύπελλο Πρωταθλητριών Ομάδων Ευρώπης 1965-66
Το κύπελλο πρωταθλητριών της περιόδου 1965-66 ήταν το ενδέκατο από την καθιέρωση του θεσμού. Ο τελικός διεξήχθη στις 11 Μαΐου στις Βρυξέλλες και τον παρακολούθησαν 55.000 θεατές. Το κύπελλο κατέκτησε η Ρεάλ Μαδρίτης για έκτη φορά στην ιστορία της κερδίζοντας στον τελικό την Παρτιζάν Βελιγραδίου με σκορ 2-1 (σκόρερ ο Βάσοβιτς της Παρτιζάν στο 55' και οι Αμάνθιο 70' και Σερένα 76').
Η ελληνική συμμετοχή
Ο Παναθηναϊκός απέκλεισε τη Σλιέμα Γουόντερερς ΦΚ (4-1 0-1), σταμάτησε, όμως στη Φερεντσβάρος, από την οποία πήρε 0-0 στη Βουδαπέστη, αλλά ηττήθηκε με 3-1 στη "Λεωφόρο".
Αναλυτικά τα αποτελέσματα της διοργάνωσης:
Προκριματική φάση
Σημειώσεις
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1965 Κατηγορία:Ποδόσφαιρο το 1966
Κύπελλο Ιντερτότο ΟΥΕΦΑ 1998
Οι νικητές του Κυπέλλου Ιντερτότο 1998 ήταν οι Βαλένθια ΚΦ, Βέρντερ Βρέμης και Μπολόνια ΦΚ 1909. Και οι 3 ομάδες προκρίθηκαν στο Κύπελλο ΟΥΕΦΑ 1998-99.
Δεύτερος αγώνας
Η Μπολόνια ΦΚ 1909 κέρδισε με συνολικό σκορ 3–0.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1998
Όθων Κακλαμάνος
Ο Όθων Κακλαμάνος (1846 - 1886) ήταν Έλληνας αγωνιστής.
Βιογραφικά στοιχεία
Γεννήθηκε στην Βυτίνα το 1846. Η καταγωγή του ήταν από ηρωική οικογένεια. Ο πατέρας του υπήρξε υπασπιστής του στρατάρχη Καραϊσκάκη. Είχε χάσει το δεξί χέρι του στην μάχη, αλλά συνέχισε να πολεμάει με το αριστερό.
Ο Όθων Κακλαμάνος έπεσε πολεμώντας στην μάχη της Γκριτσόβαλης στο Δρεπάνι Θεσσαλίας το 1886.
Πηγές
Κατηγορία:Έλληνες στρατιωτικοί
Ασβέστι Φθιώτιδας
Το Ασβέστι (ή Ασβέστης, επίσημη ονομασία Ασβέστιον) είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Μακρακώμης, του δήμου Μακρακώμης, της περιφερειακής ενότητας (τέως νομού) Φθιώτιδας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Φθιώτιδας του νομού Φθιώτιδας, στο γεωγραφικό διαμέρισμα Στερεάς Ελλάδας.
Γεωγραφία
Το Ασβέστι είναι ορεινός οικισμός στο Δ. ΒΔ. τμήμα του νομού Φθιώτιδας. Βρίσκεται στις ανατολικές πλαγιές της κορυφής «Μακρυά Ράχη» (624 μ.) και στις πηγές του ρέματος Ρούζα, στο τέλος του επαρχιακού δρόμου από το Αρχάνι και σε μέσο σταθμικό υψόμετρο 530. Απέχει 14 χλμ. περίπου Β. της Μακρακώμης και 38 χλμ. περίπου ΒΔ. της Λαμίας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 13,312 χμ² (2011).
Εξωτερικοί σύνδεσμοι
Κατηγορία:Χωριά του νομού Φθιώτιδας Κατηγορία:Δήμος Μακρακώμης
Τζόρτζο Μπάστα
Ο Τζόρτζο Μπάστα, Κόμης του Χουστ (Giorgio Basta, 30 Ιανουαρίου 1544 – 20 Νοεμβρίου 1607) ήταν Ιταλός στρατηγός Αρβανίτικης καταγωγής, ο οποίος προσέφερε τις υπηρεσίες του στον Αυτοκράτορα Ροδόλφο Β΄ της Αγίας Ρωμαϊκής Αυτοκρατορίας, αναλαμβάνοντας την διοίκηση των δυνάμεων των Αψβούργων στην διάρκεια του Μακρού Πολέμου κατά την περίοδο 1591-1606 και αργότερα την διοίκηση της Τρανσυλβανίας ως Βασάλος του Αυτοκράτορα με στόχο την επαναφορά του Καθολικισμού ως επικρατέστερης θρησκείας στην Τρανσυλβανία.
Βιογραφία
Με διαταγή του, ο σύμμαχός του Μιχαήλ ο Γενναίος, πρώην άρχοντας της Τρανσυλβανίας, της Βλαχίας και της Μοραβίας, δολοφονήθηκε στο στρατόπεδο του Κερεστέμεζο,  κοντά στο Κάμπια Τούρζι, καθώς ο Μπάστα πίστευε πως ο πρώτος τον απατούσε. Το γεγονός αυτό έλαβε χώρα την 9η Αυγούστου 1601, μονάχα μερικές μέρες μετά την νίκη τους στην Μάχη του Γκούρουσλαου.
Κατά την σύντομη περίοδο διοίκησής του στην Τρανσυλβανία, ο Μπάστα επιχείρησε να ξεριζώσει από την περιοχή τον Προτεσταντισμό. Κατά την πολιτική που είχε θεσμοθετήσει ο Πάπας, οι Ούγγροι Καλβινιστές, οι Σίκουλοι, οι Βλάχοι, οι Σέρβοι, καθώς και οι Λουθηρανοί Σάξονες μπορούσαν να διώκονται με οποιονδήποτε τρόπο από τις αρχές. Μετά από χρόνια εμπόλεμης κατάστασης και της πολιτικής λιτότητας που ακολουθούσε, η πείνα και η πανούκλα έκαναν την εμφάνισή τους στην Τρανσυλβανία. Το 1604, ο Μπάστα νίκησε δύο φορές τις δυνάμεις του Στέφεν Μπόξαϊ, ο οποίος επιχείρησε να αποκτήσει τον έλεγχο της περιοχής της Τρανσυλβανίας.
Μετά από τις πολεμικές του εμπειρίες στην Ανατολική Ευρώπη, κατέληξε στην Πράγα, όπου και πέθανε. Ο Μπάστα συνέταξε αρκετά στρατιωτικά εγχειρίδια, με το πλέον γνωστό εξ αυτών να είναι το Il maestro di campo generale...(Βενετία 1606), και το μεταθανάτιο έργο του με τίτλο Il governo della cavalleria leggiera (Βενετία 1612).
Παραπομπές
Κατηγορία:Αυστριακοί ευγενείς Κατηγορία:Ούγγροι ευγενείς Κατηγορία:Αρβανίτες Κατηγορία:Κοντοτιέροι Κατηγορία:Ιταλοί στρατιωτικοί
Αλεξάντρου Επουρεάνου
Σταδιοδρομία σε συλλόγους
Κέρδισε το βραβείο «Μολδαβός Ποδοσφαιριστής της Χρονιάς» το 2007, το 2009, το 2010, το 2012 και το 2018. Έπειτα από την Σερίφ Τιράσπολ, εντάχθηκε στην Ντιναμό Μόσχας. Στην πορεία, είχε ενδιάμεσους δανεισμούς στις ΦΚ Κρίλια Σοβέτοφ Σαμάρα και Ανζί Μαχατσκαλά.
Εθνική ομάδα
Ο Επουρεάνου έκανε το ντεμπούτο του στην Εθνική Μολδαβίας σε μια ήττα με 2–0 στα προκριματικά του Ευρωπαϊκού Πρωταθλήματος 2008 από τη Νορβηγία στις 6 Σεπτεμβρίου 2006 και έκτοτε υπήρξε βασικός στην εθνική ομάδα, φορώντας το περιβραχιόνιο του αρχηγού σε πολλές περιπτώσεις. Το Σεπτέμβριο του 2019, ο Επουρεάνου αποσύρθηκε από την εθνική ομάδα λόγω τραυματισμού στο γόνατο. Ωστόσο, επέστρεψε τον Αύγουστο του 2020. Κατέχει την πρώτη θέση όσον αφορά τις συμμετοχές όλων των εποχών για τη Μολδαβία. Στις 31 Μαρτίου 2021, έκανε την 100η εμφάνισή του για τη Μολδαβία σε αγώνα για τα προκριματικά του Παγκοσμίου Κυπέλλου του 2022 εναντίον του Ισραήλ.
Λεοντίδες
Ονομασία και προέλευση
thumb|left|200px| Ο αστερισμός του Λέοντα
Αλεξάντρου Επουρεάνου
Με συλλόγους
Ζίμπρου Κισινάου
Σερίφ Τιράσπολ
Λεοντίδες
Ονομασία και προέλευση
Η "βροχή" αυτή πήρε την ονομασία της επειδή τα μετέωρα αυτά φαίνονται ότι προέρχονται από την κατεύθυνση του αστερισμού του Λέοντα, και οφείλονται στα σωματίδια της σκόνης που αφήνει πίσω του ο κομήτης 55Ρ/Τεμπλ-Τατλ. Στην τροχιά που ακολουθούν οι κομήτες αφήνουν πίσω τους διάφορα μικρά σωματίδια σκόνης τα οποία είναι σχετικά μαζεμένα σε ομάδες που τέμνουν πολλές φορές την τροχιά της Γης. Όταν η Γη κατά την περιφορά της γύρω από τον Ήλιο συναντάει μια τέτοια ομάδα σωματιδίων συγκρούεται μαζί τους και τότε αυτά εισέρχονται στην ατμόσφαιρα μας με ρυθμό μερικών δεκάδων αντικειμένων την ώρα. Σε εξαιρετικές περιπτώσεις και ιδιαίτερα μετά από κάποια πρόσφατη διέλευση ενός κομήτη ο ρυθμός αυτός μπορεί να ξεπεράσει ακόμη και τα χίλια μετέωρα την ώρα.
Αλεξάντρου Επουρεάνου
Με συλλόγους
Ντιναμό Μόσχας
Λεοντίδες
Ονομασία και προέλευση
Στην περίπτωση της Βροχής των Λεοντιδών συμβαίνει το εξής: καθώς η Γη μας περιφέρεται στην τροχιά της γύρω από τον Ήλιο, συναντάει κάθε Νοέμβριο το σύννεφο των σωματιδίων του κομήτη Τεμπλ-Τατλ. Έτσι καθώς η Γη μας τρέχει με 108.000 χιλιόμετρα την ώρα, πέφτει ακάθεκτη πάνω στο σύννεφο των σωματιδίων. Τα μικροσκοπικά αυτά σωματίδια, με βάρος ενός γραμμαρίου, χτυπάνε τα ανώτερα στρώματα της ατμόσφαιράς μας σε ύψος 100 περίπου χιλιομέτρων και αναφλέγονται. Η ανάφλεξη αυτή ιονίζει τα γύρω στρώματα της ατμόσφαιρας, σχηματίζοντας έτσι μια φωτεινή σφαίρα 2 έως 3 μέτρων που κινείται με ταχύτητα 30 έως 60 χιλιομέτρων το δευτερόλεπτο. Αυτή τη φωτεινή σφαίρα, λοιπόν, βλέπουμε από τη Γη, και ονομάζουμε διάττοντα, μετέωρο, ή «πεφταστέρι».
Αλεξάντρου Επουρεάνου
Εξωτερικοί σύνδεσμοι
Κατηγορία:Μολδαβοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Μολδαβίας Κ21 Κατηγορία:Ποδοσφαιριστές Εθνικής Μολδαβίας Κατηγορία:FIFA Century Club Κατηγορία:Ποδοσφαιριστές ΦΚ Ζίμπρου Κισινάου Κατηγορία:Ποδοσφαιριστές Πρωταθλήματος Μολδαβίας Κατηγορία:Ποδοσφαιριστές ΦΚ Σερίφ Τιράσπολ Κατηγορία:Ποδοσφαιριστές ΦΚ Μόσχας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ξένοι ποδοσφαιριστές στη Ρωσία Κατηγορία:Μολδαβοί ποδοσφαιριστές στο εξωτερικό Κατηγορία:Ποδοσφαιριστές ΦΚ Ντιναμό Μόσχας Κατηγορία:Ποδοσφαιριστές ΦΚ Κρίλια Σοβέτοφ Σαμάρα Κατηγορία:Ποδοσφαιριστές ΦΚ Ανζί Μαχατσκαλά Κατηγορία:Ποδοσφαιριστές Ιστανμπούλ Μπασάκσεχιρ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Ουμρανίγεσπορ
Λεοντίδες
Καταιγίδες Λεοντιδών
right|thumb|200px|Ξυλογραφία που απεικονίζει την «Καταιγίδα των Λεοντιδών» του 1833. Ορισμένες φορές οι «βροχές διαττόντων» μπορεί να μετατραπούν σε «καταιγίδες». Στη διάρκεια μιας τέτοιας καταιγίδας, μέχρι και 700.000 περίπου μετέωρα εμφανίζονται κάθε ώρα, όπως συνέβη άλλωστε και το 1966 όταν επί 20 συνεχή λεπτά καταμετρήθηκαν 200 διάττοντες το δευτερόλεπτο που εμφανίστηκαν σαν μια πραγματική φιέστα κοσμικών πυροτεχνημάτων. Η συμπεριφορά, όμως, των σωματιδίων αυτών είναι ιδιαίτερα απρόβλεπτη λόγω των διαταραχών που υφίστανται από τις βαρυτικές δυνάμεις των πλανητών.
Η μεγαλύτερη «Καταιγίδα Διαττόντων» που παρατηρήθηκε ποτέ ήταν η «Καταιγίδα των Λεοντιδών» στις 12 προς 13 Νοεμβρίου του 1833 όταν τα μετέωρα έμοιαζαν με πυροτεχνήματα από μια ροή δεκάδων μετεώρων κάθε δευτερόλεπτο που διήρκεσε επί ώρες. Ένας ιστορικός μάλιστα το 1878 τη θεώρησε ως ένα από τα 100 πιο σημαντικά γεγονότα του αιώνα. Πολλές ξυλογραφίες έχουν απεικονίσει το γεγονός με μεγάλη επιτυχία. Αρκετοί μάλιστα κοινωνιολόγοι αποδίδουν στο ουράνιο αυτό φαινόμενο την εξάπλωση της θρησκομανίας που επηρέασε τα επόμενα χρόνια την όλη κοινωνική εξέλιξη και τον σύγχρονο χαρακτήρα των ΗΠΑ.
Μία παρόμοια καταιγίδα είχε παρατηρηθεί 35 χρόνια νωρίτερα (1799) από τον Πρώσο επιστήμονα Αλεξάντερ φον Χούμπολντ που βρίσκονταν στη Βενεζουέλα. Σύμφωνα με την περιγραφή του ολόκληρος σχεδόν ο ουρανός καλύφτηκε από φωτεινά μετέωρα που απείχαν μεταξύ τους όσο το διπλάσιο μέγεθος της Πανσελήνου. Σύμφωνα μάλιστα με τις αφηγήσεις των Νοτιαμερικανών ιθαγενών το ίδιο φαινόμενο είχε παρατηρηθεί και το 1766. Άλλες προηγούμενες αναφορές για τους Λεοντίδες εντοπίστηκαν το 1863 από τον Χιούμπερτ Νιούτον, καθηγητή του Πανεπιστημίου Γέιλ, με ενδείξεις για ιδιαίτερα μεγάλες καταιγίδες διαττόντων τα έτη 902, 934, 967, 1037, 1202, 1366, και 1533 μ.Χ.
Η εμφάνιση των Λεοντιδών το 1866 έφτασε τους 5.000 διάττοντες την ώρα ενώ το 1867 ο ρυθμός έπεσε στους 1.000 την ώρα. Αντίθετα το 1899 η βροχή των Λεοντιδών ήταν απογοητευτική, όταν ξαφνικά τον επόμενο χρόνο (15-16 Νοεμβρίου 1900) ο ρυθμός ανέβηκε και πάλι στους 1.000 διάττοντες την ώρα. Τα επόμενα χρόνια χάθηκαν τα ίχνη του κομήτη Τεμπλ-Τάτλ και θεωρήθηκε ότι είχε μάλλον διαλυθεί μέχρις ότου ξαναανακαλύφτηκε και πάλι το 1965 όταν προσπέρασε τη τροχιά της Γης σε απόσταση λίγο μεγαλύτερη απ’ αυτήν της Σελήνης. Ένα χρόνο αργότερα στις 17 Νοεμβρίου 1966 στις κεντρικές και δυτικές Ηνωμένες Πολιτείες δεκάδες χιλιάδες διάττοντες στόλισαν και πάλι τον νυχτερινό ουρανό για είκοσι τουλάχιστον λεπτά με ρυθμό 200.000 (55 το δευτερόλεπτο) έως 1.000.000 (280 το δευτερόλεπτο) διαττόντων κάθε ώρα.
Μία προσεκτική ανάλυση το 1994 υπολόγισε ότι ο πραγματικός ρυθμός διαττόντων το 1966 δεν υπερέβη τους 15.000 διάττοντες την ώρα (5 το δευτερόλεπτο) οι οποίοι όμως συγκρούονταν με τα ανώτερα στρώματα της γήινης ατμόσφαιρας με ταχύτητα 71 χιλιομέτρων το δευτερόλεπτο (255.000 χιλιόμετρα την ώρα). Το πάχος της ροής των σωματιδίων που έχει αφήσει πίσω του ο κομήτης υπολογίζεται ότι φτάνει τα 35.000 χιλιόμετρα. Παρ’ όλα αυτά οι παλαιότερες παρατηρήσεις της Βροχής των Λεοντιδών δεν μας επιτρέπει να κάνουμε επακριβείς προβλέψεις για τις μελλοντικές εμφανίσεις του φαινομένου.
Εξωτερικοί σύνδεσμοι
Κατηγορία:Βροχές διαττόντων
Νικήτας Κωβαίος
Ο Νικήτας Κωβαίος του Γεωργίου (19??-1997) ήταν Έλληνας δικηγόρος και πολιτικός, με καταγωγή από τη Σαντορίνη. Υπηρέτησε ως νομάρχης.
Σπούδασε νομικά και άσκησε τη δικηγορία. Το 1974 διορίστηκε για πρώτη φορά ως μετακλητός νομάρχης και τοποθετήθηκε ως Νομάρχης Ανατολικής Αττικής, ως "Αναπληρωτής Νομάρχης-Προϊστάμενος του παρά τη Νομαρχία Αττικής Διαμερίσματος Ανατολικής Αττικής". . Επαναδιορίστηκε νομάρχης το 1976. Το 1980 ήταν αναπληρωτής Νομάρχης Εύβοιας και το 1981 Νομάρχης Πειραιά για δύο μήνες. Το 1981 επέστρεψε στη Νομαρχία Ανατολικής Αττικής για μερικούς μήνες. Τον διαδέχθηκε το 1982 ως νομάρχης η Αγλαΐα Σταφυλά. Τον Σεπτέμβριο του 1989 διορίστηκε Νομάρχης Αθηνών. Τον διαδέχθηκε το 1990 ο Ευτύχης Κοντομάρης. Πέρα από νομάρχης, διετέλεσε Γενικός Γραμματέας της Βουλής των Ελλήνων.
Πέθανε αδόκητα τον Ιούλιο του 1997 και η κηδεία του έγινε στις 29 Ιουλίου 1997 από τον ιερό ναό Αγίας Παρασκευής Αττικής. Με τη σύζυγό του, Βασούλα, απέκτησε μία κόρη και έναν γιο.
Παραπομπές
Κατηγορία:Νομάρχες Ανατολικής Αττικής Κατηγορία:Νομάρχες Αθηνών Κατηγορία:Νομάρχες Πειραιά
Φεστιβάλ Κινηματογράφου Θεσσαλονίκης 1977
Το 18ο Φεστιβάλ Κινηματογράφου Θεσσαλονίκης διοργανώθηκε από τις 26 Σεπτεμβρίου 1977 έως τις 2 Οκτωβρίου 1977 στην αίθουσα της Εταιρείας Μακεδονικών Σπουδών.
Συμμετοχές ταινιών μικρού μήκους
1977
Άγιο Ποτήριο
thumb|right|200px|Άγιο Ποτήριο Το Άγιο Ποτήριο ή Δισκοπότηρο είναι κύπελο συνήθως χρυσό ή ασημένιο με υψηλή βάση.
Στη χριστιανική παράδοση κατά την τελετή της Προσκομιδής καθαγιάζεται μέσα σε αυτό Οίνος και Ύδωρ. Συμβολίζει το ποτήρι που χρησιμοποίησε ο Ιησούς στο Μυστικό Δείπνο.
Ποτήριο
Έντουαρντ Ράιτ
Λίγο καιρό μετά το 1600 ο Ράιτ διορίστηκε ως επιθεωρητής στο σχέδιο Νιου Ρίβερ, το οποίο επιτυχώς καθοδήγησε την πορεία ενός νέου τεχνητού καναλιού για να φέρνει καθαρό νερό από το Γουέρ, Χίρντφορντσαϊρ, στο Ίσλινγκτον του Λονδίνου. Κάπου εκείνη την περίοδο, ο Ράιτ δίδαξε μαθηματικά στον εμπορικό στόλο, και από το 1608 ή 1609 υπήρξε δάσκαλος μαθηματικών στον γιο του Ιακώβου Α', ο φυσικός κληρονόμος του Ερρίκος, πρίγκιπας της Ουαλίας, μέχρι τον πολύ πρόωρο θάνατο του τελευταίου σε ηλικία 18 ετών το 1612. Ο ταλαντούχος σχεδιαστής μαθηματικών οργάνων Ράιτ έφτιαξε τα μοντέλα ενός αστρολάβου και ενός παντογράφου, και ένα είδος στρατιωτικής σφαίρας για τον πρίγκιπα Ερρίκο. Στην έκδοση του 1610 του Certaine Errors περιγράφει εφευρέσεις όπως τον θαλάσσιο δακτύλιο που έδωσε τη δυνατότητα στους ναυτικούς να καθορίζουν τη μαγνητική παραλλαγή της πυξίδας, το υψόμετρο του ήλιου και την ώρα της ημέρας οποιουδήποτε μέρους εφόσον το γεωγραφικό πλάτος ήταν γνωστό και ένα μηχάνημα ευρέσεως γεωγραφικού πλάτους όταν κάποιο δεν βρισκόταν στο μεσημβρινό χρησιμοποιώντας το ύψος του πολικού αστέρα.